钦定古今图书集成/历象汇编/岁功典/第092卷 > 岁暮直庐赋 萧子云
## 钦定古今图书集成/历象汇编/岁功典/第092卷 > 岁暮直庐赋 萧子云

日躔女度，岁华云暮。衡轻炭燥，权重泉涸。藏元武于
太阴，蛰螣蛇于高雾。日临圭而易落，晷中杙而南傃。
凝寒气于广庭，洞层阴于端库。“风《餮切》而晚作，云沧
浪而晦景。霰的皪于彤庭，霙葳蕤于丹屏。韬罘罳之
飞栋，没屠苏之高影。始飘舞于圆池，终停华于方井

岁暮《和张常侍　　　　　　　》晋·陶潜

市朝凄旧人，骤骥感悲泉。明旦非今日，岁暮余何言。
素颜敛光润，白发一已繁。阔哉《秦穆》谈，膂力岂未愆。
向夕长风起，寒云没西山。冽冽气遂严，纷纷飞鸟还。
民生鲜常在，矧伊愁苦缠。屡阙清酤至，无以乐当年。
穷通靡攸虑，憔悴由化迁。抚己有深怀，履运增慨然。